The Pogues

**The Pogues** oli brittiläinen punkvaikutteinen folk rock -yhtye, joka oli erityisen suosittu 1980- ja 1990-luvuilla. Sen perustivat Shane MacGowan (laulu), James Fearnley (haitari) ja Spider Stacy (tinapilli) vuonna 1982. Laulujen kantaaottavat poliittiset teemat saivat sen muistuttamaan myös The Clashia. Soitinvalikoima toi tyypillistä irlantilaista kansanmusiikin tunnelmaa. Myöhemmin yhtyeeseen tuli lisää jäseniä ja enemmän sähköisiä soittimia. Yhtyeen suurin hitti on joululaulu ”Fairytale of New York” vuodelta 1987. 

## Ura

Vuonna 1982 perustettu Pogues tunnettiin alun perin nimellä Pogue Mahone, anglisointi irlantilaisesta lauseesta póg mo thóin, joka tarkoittaa ”suutele persettäni”. Yhtye yhdisti musiikissaan punk-vaikutteita perinteiseen irlantilaiseen kansanmusiikkiin. 

Etenkin sen laulusolisti Shane MacGowan saavutti kansainvälistä mainetta yhtyeen viiden ensimmäisen studioalbumin pääasiallisena lauluntekijänä ja laulajana, mukaan lukien kriitikoiden ylistämä ja kaupallisesti menestynyt ''If I Should Fall from Grace with God'' (1988) jota pidetään irlantilaisen kansanmusiikin suurena klassikkoalbumina.  

Yhdessä yhtyetoverinsa Jem Finerin kanssa McGowan kirjoitti jouluhitin ”Fairytale of New York” (1987), jonka The Pogues levytti MacGowanin ja Kirsty MacCollin laulamana duettona. Kappale on ollut suosittu joululaulu Isossa-Britanniassa ja Irlannissa, ja se saavutti vuonna 2022 viisinkertaisen platinan myynnin Isossa-Britanniassa. 

Muita tunnettuja Pogues-kappaleita, jotka MacGowan kirjoitti. ovat ”A Pair of Brown Eyes”, ”Dark Streets of London”, ”Sally MacLennane”, ”A Rainy Night in Soho”, ”The Body of an American”, ”The Broad Majestic Shannon”, ”The Sick Bed of Cúchulainn”ja ”Summer in Siam”.

Vuoden 1991 Japanin kiertueen aikana Shane MacGowan erotettiin Poguesista hänen huume- ja alkoholiriippuvuutensa vuoksi. McGowanin korvasi väliaikaisesti The Clash -yhtyeen laulaja Joe Strummer. Shane MacGowan siirtyi soolouralle. McGowanin erottamisen jälkeen Pogues levytti vielä kaksi albumia, *[[Waiting for Herb]]* (1993) ja *[[Pogue Mahone]]* (1996), muttei saavuttanut enää suosiota. Levyillä lauloi Spider Stacy. Vuonna 2001 MacGowan palasi Poguesiin reunion-keikoille; hän pysyi yhtyeessä sen hajoamiseen asti vuoteen 2014. Vuosien heikentyneen terveyden jälkeen Shane MacGowan kuoli keuhkokuumeeseen kotonaan Dublinissa marraskuussa 2023 65-vuotiaana.

Pogues on esiintynyt jälleen vuodesta 2024 alkaen vierailevien laulusolistien kanssa.

## Diskografia
### Albumit
**[[Red Roses for Me]]* (1984)
**[[Rum, Sodomy & the Lash]]* (1985)
**[[If I Should Fall from Grace with God]]* 1988 
**[[Peace and Love]]* (1989)
**[[Hell’s Ditch]]* 1990
**[[Waiting for Herb]]* 1993 
**[[Pogue Mahone]]* 1996

### Kokoelmalevyt
**[[The Best of The Pogues]]* (1991)
**[[The Rest Of The Best]]* (1992)
**[[The Very Best Of The Pogues]]* (2001)
**[[The Ultimate Collection including Live at the Brixton Academy 2001]]* 
**[[Dirty Old Town: The Platinum Collection]]* (2005)
**Just Look Them Straight in the Eye and Say... POGUE MAHONE (The Pogues Box Set)* (2008)
**The Pogues: Original Album Series* (2010)
**The Very Best of The Pogues* (2013)
**30:30: The Essential Collection* (2013)
**30 Years The Pogues* (2013)

### Livealbumit
* Streams of Whiskey: Live in Leysin, Switzerland 1991 (2002)
* The Ultimate Collection Including Live at the Brixton Academy 2001 (2005)
* The Pogues in Paris: 30th Anniversary Concert at the Olympia (2012)
* The Pogues Live with Joe Strummer 1991 (2013)

### Singlet
* Dark Streets of London (1984)
* Boys from the County Hell (1984)
* A Pair of Brown Eyes (1985)
* Sally Maclennane (1985)
* Dirty Old Town (1985)
* Poguetry in Motion (1986)
* Haunted (1986)
* The Irish Rover (mukana The Dubliners) (1987)
* Fairytale of New York (mukana Kirsty MacColl) (1987)
* If I Should Fall from Grace with God (1988)
* Fiesta (1988)
* Yeah Yeah Yeah Yeah Yeah (1989)
* Misty Morning, Albert Bridge (1989)
* White City (1989)
* Summer in Siam (1990)
* Jack's Heroes (mukana The Dubliners) (1990)
* Miss Otis Regrets / Just One of Those Things"(mukana Kirsty MacColl)  (1990)
* Sunny Side of the Street (1991)
* A Rainy Night in Soho (remix) (1991)
* Fairytale of New York (re-issue) (1991)
* Honky Tonk Women (1992)
* Tuesday Morning (1993)
* Once Upon a Time (1993)
* Fairytale of New York (uudelleenjulkaisu) (2005)

## Jäsenet

**Nykyiset jäsenet**
* Spider Stacy – laulu, tinapilli (1982–1996, 2001–2014, 2024– )
* Jem Finer – banjo, mandola, saksofoni, kampiliira, kitara, laulu (1982–1996, 2001–2014, 2024– )
* James Fearnley – harmonikka, mandoliini, piano, kitara (1982–1993, 2001–2014, 2024– )
**Entiset jäsenet**
* Shane MacGowan – laulu, kitara, banjo, bodhrán, piano (1982–1991, 2001–2014; k. 2023)
* Cait O'Riordan – bassokitara, laulu (1982–1986, 2004)
* John Hasler – rummut (1982–1983)
* Andrew Ranken – rummut, lyömäsoittimet, huuliharppu, laulu (1983–1996, 2001–2014)
* Philip Chevron – kitara, laulu, mandoliini, banjo (1985–1994, 2001–2013; k. 2013)
* Darryl Hunt – bassokitara, laulu (1986–1996, 2001–2014; k. 2022)
* Terry Woods – mandoliini, sisteri, concertina, kitara, laulu (1986–1993, 2001–2014)
* Joe Strummer – laulu, kitara (1991–1992; Chevronin sijaisena 1987; k. 2002)
* Dave Coulter – mandoliini, viulu, ukulele, lyömäsoittimet (1993–1996)
* James McNally – harmonikka, piano, pillit, lyömäsoittimet (1993–1996)
* Jamie Clarke – kitara, laulu (1994–1996)

## Lähteet

## Aiheesta muualla
* Yhtyeen virallinen kotisivu